“Byǎyi bɔ̌ zitɔ́g, ḿból Ńtondôbə a ngábénde Mósɛs ai bɔ́n bə́ Ísraɛ̂l ai məkwí yā ńnam Égîptɛn, fám ókalǎ bisəb məwóm mə́bɛ̄ a bɛ́dē á yób”. É bɔ́n bə́ Israɛ̂l bə́ ngákwí á Égîptɛn á bā : 5Rúben, ǹtól mɔ́n Ísraɛ̂l, bɔ́n bə́ Rúben: ábə̄ Hanok, ndá bod Hanokít; ábə̄ Palu, ndá bod Paluít; 6ábə Hesrôn, Hersônít; ábə̄ Karmi, ndá bod Karmít. 7Éyə̄ hḿ mə̄ndá mə́ bod bə́ Rubenít mə́ ngábə́ nā. Bə́ ngáláŋ bod bakúda məwóm mə́nyi ai bə́lɛ́ ai miǹtɛd zamgbál ai məwóm mə́lɛ́ . 8Bɔ́n bə́ Palu: Eliav; 9Bɔ́n bə́ Eliav: Nemuel, Datân ai Abiram. É Datân bân Abiram, bənyiá bódo mvíē yā ńnam bə́ ngálúman ai edzóe Mósɛs bân Áron. Bə́ ngábə́ ḿbāmán ai ǹkundǎ bǒd yā Koré éyɔŋ bə́ lúmuŋan ai edzóē Ńtondôbə. 10Ńdɔ̄ sí é ngāyái anyu, e mǎn bɔ min; fǔfulu ai Koré éyɔŋ ǹkundǎ tē ó ngáman wú, éyɔŋ ndóan e ngáman dígī bod miǹtɛd míbɛ̄ ai məwóm mə́tán . Bə́ ngábɔ anə́ ndəm. 11Bɔ́n bə́ Kōré bá ndzí kig wú. 12Bɔ́n bə́ Simeón, anə́ mə̄ndá mə́ bod: Nemuel ndá bod Nemuelít; ábə̄ Yamîn, ndá bod Yaminít; ábə Yakîn, ndá bod Yakinít;